B'effett minn għada, skont digriet mill-Qorti, Hector J. Spiteri ġie maħtur bħala l-Amministratur tal-kumpanija Zenith Finance fejn se jkun qed jieħu ħsieb il-kumpanija kif ukoll jippreserva l-assi ta' Zenith Finance. Spiteri se jkun qed jieħu post Stephen Paris li nħatar bħala l-persuna kompetenti mill-Awtorità Maltija għas-Servizzi Finanzjarji, l-MFSA fis-26 ta' April. Fi stqarrija l-MFSA qalet kif kull tip ta' komunikazzjoni b'rabta ma' Zenith Finance għandha tiġi indirizzata lil Spiteri fuq l-imejl hectorspiteri58@gmail.com . Intant Stephen Paris ser jibqa' maħtur bħala l-persuna kkwalifikata għal Zenith TII u għalekk ser jibqa' f'din il-pożizzjoni sakemm l-Awtorità tiddeċiedi mod ieħor.